armvectores/hy_wikipedia_2023 huggingface dataset:
Լաոսական խոհանոց

Լաոսական խոհանոց, Լաոսի ավանդական խոհանոց։ Ունի բազում շրջանային տարատեսակներ և շատ բաներով տարբերվում է հարևան երկրների խոհանոցից՝ չնայած մի քանի ուտեստների հետ ունի նմանություն։ Տարածված է նաև Թաիլանդի Իսան շրջանում։


== Ծագում և հիմունքներ ==
Ի սկզբանե լաոսական խոհանոցում եղել են չինական ավանդություններ, որոնցից մի քանիսը դեռևս առկա են (օրինակ Ստիր-ֆրայը)։ Մասամբ նկատելի են նաև գաղութային դարաշրջանի հետքերը՝ ֆրանսիական բագետ, որը տարածված է Վիետնյանում։ Լաոսցիների հիմնական սննդատեսակը կպչուն բրինձն է, որը ուտում են ձեռքով կամ գդալով, իսկ լապշան՝ փայտիկներով։ Շատ է օգտագործվում կանաչին և բանջարեղենը՝ ինչպես թաց, այնպես էլ եփած։ Սնունդը, որպես կանոն  բաղկացած է ապուրներից, տապակած և շոգեխաշած ուտեստներից, կանաչիներից։


== Համեմունքներ ==
Լաոսական խոհանոցում գլխավոր համեմունքները գալանգալը, լեմոնգրեսսը, ձկան սոուսն են։


== Բնորոշ ուտեստներ ==
Տոմ Յամ
Լաբ, կանաչիով և համեմունքներով համեմած մսով կամ ձկով աղցան։ — салат из мяса или рыбы с добавлением зелени и специй.
Տամ Սոմ (լաոս.՝ ຕໍາສົ້ມ), Հայտնի է Սոմ Տամ անունով։ Կանաչ պապայայով աղցան է, որի տարատեսակից է Սմո Տամ Պու Պլա Ռան։
100 տարեկան ձու


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Davidson, Alan (1975). Fish and Fish Dishes of Laos. Rutland, Vermont: Charles E. Tuttle Co. 0-907325-95-5.
Du Pont De Bie, Natacha (2004). Ant Egg Soup: The Adventures of a Food Tourist in Laos. London: Sceptre. 0-340-82567-7.
Phia Sing. Alan Davidson and Jennifer Davidson, eds. (1981) Traditional Recipes of Laos: Being the Manuscript Recipe Books of the Late Phia Sing, from the Royal Palace at Luang Prabang, Reproduced in Facsimile and Furnished With an English Translation. London: Prospect Books. 0-907325-02-5.
Culloty, Dorothy (2010). Food from Northern Laos — The Boat Landing Cookbook. Te Awamutu, New Zealand: Galangal Press 978-0-473-17236-7
Xaixana Champanakone (2010). «Lao Cooking and The Essence of Life». Vientiane Publishing 978-9932-00-061-6
Ռոլանտի

Ռոլանտի (պորտ.՝ Rolante), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Կազմում է Պորտու Ալեգրիի ագլոմերացիայի մի մասը։ Մտնում է տնտեսական կարգավիճակ ունեցող Գրամադու Կանելայի գավառի մեջ։ Բնակչությունը կազմում է 21 126 մարդ, ըստ 2006 թվականի տվյալների։ Տարածքը կազմում է 296,992 կմ2։ Բնակչության խտությունը՝ 71,1 մարդ/կմ²։


== Վիճակագրություն ==
Համախառն ներքին արտադրանքը կազմել է 125 477 781,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 394,10 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,778


== Պատմություն ==
Քաղաքը հիմնադրվել է 1955 թվականի փետրվարի 28։
Բոկամ լը Վյու

Բոկամ լը Վյու (ֆր.՝  Beaucamps-le-Vieux), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 1437 մարդ, բնակչության խտությունը` 286.25 մարդ/կմ²։ Բնակավայրը զբաղեցնում է 5.02 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 38 կմ արևմուտք։


== Բնակչություն ==


== Տնտեսություն ==
2010 թվականին կար 867 աշխատունակ (15-64 տարեկան) բնակիչ, որոնցից ակտիվ էին 587-ը, իսկ ոչ ակտիվները` 280։ Ակտիվության ցուցանիշը կազմում է 67,7 %։ 587 աշխատունակ մարդկանցից աշխատել է 506 անձ (286 տղամարդ և 220 կին)։ Գործազուրկ են եղել 81 անձ (35 տղամարդ և 46 կին)։ 280 անաշխատունակներից 67 եղել են աշակերտներ կամ ուսանողներ, 97-ը` թոշակառուներ, իսկ 116-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մերուժան Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Մերուժան Արծրունի (ծննդյան թվականն անհայտ – 371), նախարար, Արծրունյաց տոհմի նահապետ։ 359 թվականին վերսկսված պարսկա–հռոմեական պատերազմների ժամանակ լքել է Հայոց թագավոր Արշակ Բ-ին և գլխավորել է պարսկական կողմնորոշում ունեցող հայ նախարարների խմբավորումը՝ գործակցելով Սասանյան Շապուհ 2–րդ արքային (որի քույր Որմիզդուխտին կնության էր առել)։ Մերուժան Արծրունու մերձավոր կուսակիցն էր Վահան Մամիկոնյանը, որը նրա քրոջ ամուսինն էր։ Պարսկական զորքերը Մերուժան Արծրունու առաջնորդությամբ ներխուժել են Հայաստան գրավել Տիգրանակերտ քաղաքը, ասպատակել Աղձն (Արզն), Անգեղտուն, Բարձր Հայքի Մնձուր, Դարանաղի գավառները, Ծոփք նահանգը։ Դարանաղիում պարսից զորքը Մերուժան Արծրունու օգնությամբ գրավել է Անի ամրոցը։ Մերուժան Արծրունու և նրա գլխավորած նախարարների դերն ավելի է մեծացել հատկապես 363 թվականի պարսկա–հռոմեական պայմանագրից հետո, երբ Հռոմը հրաժարվել է օգնել հայերին։ Նա եռանդուն պայքար է տարել Հռոմի կողմը հակված ուժերի և, առաջին հերթին, Հայոց եկեղեցու դեմ՝ ձգտելով Սասանյանների օգնությամբ պահպանել Հայոց թագավորությունը և վերականգնել Հայաստանում նախաքրիստոնեական (հեթանոսական) կրոնը՝ զրադաշտականության ձևով։ Ըստ Մովսես Խորենացու, Ձիրավի ճակատամարտում պարսկական զորքի պարտությունից հետո Կոգովիտ գավառում Մերուժան Արծրունին ձերբակալվել և մահապատժի է ենթարկվել Սմբատ Բագրատունու ձեռքով։ Նրա գլխին դրել են շիկացած երկաթից պսակ և ասել.                    -Քեզ թագադրում ենք հայոց թագավոր, որովհետև դու երազում էիր հայոց թագավոր դառնալ։ 


== Ծանոթագրություններ ==
Կաթնաշոռային պանրիկ

Կաթնաշոռային պանրիկ կամ ջնարակած պանրիկ (լրիվ անվանումը՝ շոկոլադով ջնարակած կաթնաշոռային պանրիկ), շոկոլադեպատ, շաքարի, աղի, կարագի, չրերի, վանիլինի և այլ հավելումներով կաթնաշոռից պատրաստված, բաժիններով կաթնաթթվային մթերք, կաթնամթերքի ապրանքային անուն։ Այն սառն ուտեստ է։


== Նկարագրություն ==
Պանրիկի քաշը կազմում է 40-ից մինչև 250 գրամ։
Երկարությունը կարող է լինել 7-10 և ավելի սանտիմետր։
Ջնարակած պանրիկները տարածված են ԱՊՀ երկրներում, Բալթյան երկրներում, Հունգարիայում («Տուրո Ռուդի» անվանումով)։
Ըստ ջնարակած պանրիկների թանգարանի տվյալների՝ աշխարհի ավելի քան 15 երկրներում շոկոլադապատ պանրիկներ են արտադրվում։


== Պատմություն ==

Պանրիկները առաջին անգամ սկսեցին արտադրվել ԽՍՀՄ-ում՝ 1930-ական թվականներին (կա տարբերակ, ըստ որի՝ պանրիկները պատրաստվել են դեռևս XIX դարում՝ Ալթայում)։
Խորհրդային խանութներում պանրիկները հայտնվել են 1950-ականներին և արագ դարձել են հայտնի։ Քաղցր վանիլային համը շատ էր դուր գալիս երեխաներին, իսկ փխրուն շոկոլադե գլազուրը իրենից ներկայացնում էր ինքնուրույն քաղցրավենիք, որը շատ երեխաներ կծում էին, իսկ հետո ուտում էին պանրիկային զանգվածը։ Որոշ ծնողներ փորձել են ջնարակած պանրիկը ներկայացնել որպես Էսկիմո, հատկապես, երբ երեխաները հիվանդ էին (տաք պաղպաղակ)։
1980-ականների վերջին ԽՍՀՄ-ում ջնարակած պանրիկները դեֆիցիտ էին, ինչպես շատ կաթնամթերքները։
1990-ականների սկզբին պանրիկները կրկին հայտնվեցին վաճառասեղաններին, տեսականին բաղկացած էր երկու տեսակներից՝ վանիլային և կակաոյի։
1995 թվականից հետո կտրուկ ավելացավ արտադրողների թիվը, և պանրիկների ընտրությունը նույնպես զգալիորեն ընդլայնվեց. հայտնվեցին լցոնումներով (Խտացրած կաթ և այլն), շերտերով, խաշխաշով և թխվածքաբլիթով պանրիկներ։
Առաջին ջնարակած պանրիկները փաթեթավորվում էին փայլաթիթեղի մեջ, որը չէր ապահովում արտադրանքի հերմետիկությունը, ուստի նման պանրիկների պիտանելիության ժամկետը չէր գերազանցում 3 օրը։ Հերմետիկ փաթեթավորման ներդրումից հետո հնարավոր է դարձել առանց կոնսերվանտների օգտագործման պանրիկի պահպանման ժամկետը երկարացնել մինչև 15 օր՝ սառնարանում և 60 օր՝ սառեցված վիճակում պահելու դեպքում։


== Դասակարգում ==
Կաթնաշոռային պանրիկները կարող են լինել մի քանի տեսակների.

Քաղցր՝ ճարպի բարձր պարունակությամբ, ճարպային, կիսաճարպային, ճարպազրկված։
Ջնարակած՝ պանրիկներ բարձր յուղայնությամբ, պատված շոկոլադե գլազուրով։ Պանրիկի ստանդարտ զանգվածը 50 գրամ է։
Աղի՝ ճարպային, կիսաճարպային, ճարպազրկված։
Կծու՝ շրդանային պանիրներով։


== Պատկերասրահ ==

		
		
		


== Ծանոթագրություններ ==


== Գրականություն ==
Сырки творожные // Товарный словарь. Том 8 / Гл. ред. И.А. Пугачёв. — М.: Госторгиздат, 1960.
Александров Б. Ю. Сырок: История моей жизни и бизнеса. М.: Манн, Иванов и Фербер, 2016. 288 c.
Աստիճան (այլ կիրառումներ)

Աստիճան  եզրը կարող է վերաբերալ՝

Աստիճան - մաթեմատիկական գործողություն, գրվում է bn, որտեղ b թիվը հիմքն է իսկ n-ը՝ աստիճանացույցը կամ ցուցիչը
Աստիճան - ընդունված չափման միավոր հարթ անկյունների չափման համար
Աստիճան - մարդու ոտքի համար հենարան ծառայող սարք՝ ուղղահայաց վեր բարձրանալու ժամանակ
Աստիճան - հնչյունաշարի ամեն մի հնչյունը
Աստիճան - բժշկական տերմին, որն արտացոլում է քաղցկեղային բջիջների տարբերակման աստիճանը
JR Central Office Tower

JR Central Towers (ճապ.՝ ジェイアール セントラルタワーズ Ջեա.ռու սենտորառուտավա.ձու), բազմաֆունկցիոնալ համալիր՝ կազմված երկվորյակ աշտարակներից, տեղակայված Ճապոնիայի Տյուբու նահանգի Այչի պրեֆեկտության Նագոյա քաղաքի Նակամուրա շրջանում։ Տեղակայված է Նագոյա կայարանում և Central Japan Railway Company-ի համար ծառայում է որպես շտաբ-բնակարան։ Կառուցվել է 1999 թվականի դեկտեմբերի 20-ին։ Սա Նագոյա քաղաքի, Այչի պրեֆեկտության և Տյուբու շրջանի ամենաբարձր շենքերի ցանկում երկրորդն է։ 2018 թվականի դրությամբ՝ JR Central Towers-ն իր բարձրությամբ Ճապոնիայի 8-րդ երկնաքերն է։ Քանի որ JR Central Towers-ը հանդիսանում է Նագոյա կայարանի մի մասը, այն, ըստ իր մակերեսի, հանդիսանում է աշխարհի ամենամեծ կայարանը (եթե հաշվարկենք կայարանի տարածքը ներառող բոլոր կառույցների տարածքները՝ 446 000 մ²)։
Օֆիսային աշտարակը քիչ ավելի բարձր է հյուրանոցային աշտարակից։
Takashimaya հանրախանութը և Nagoya Marriott Associa հյուրանոցը գտնվում են աշտարակի ներսում։

		
		
		
		
		


== Տես նաև ==
Ճապոնիայի ամենաբարձր կառույցների ցանկ
Աշխարհի ամենաբարձր շենքերի ցանկ
Նագոյա


== Ծանոթագրություններ ==


== Արտաքին հղումներ ==
JR Central Towers официальный сайт
Официальный сайт Jayaru Nagoya Takashimaya
Nagoya Marriott Associa Hotel
Նազիկ (լիճ)

Անվան այլ կիրառումների համար տե՛ս՝ Նազիկ (այլ կիրառումներ)Նազիկ, անհոսք լիճ Հայկական լեռնաշխարհում՝ Վանա լճի ավազանում՝ մոտ 2000 մ բարձրության վրա։ Առաջացել է Սիփանի և Նեմրութի հրաբխային լավաների արգելափակումից։ Գտնվում է բարձրլեռնային տեկտոնական գոգավորությունում, եզրավորված է հրաբխային լեռնազանգվածներով։ Երկարությունը մոտ 11 կմ է, լայնությունը՝ 6, 5 կմ, մակերեսը՝ 40 կմ², ջրհավաք ավազանը՝ 800 կմ²։ Սնումը հալոցքային, անձրևային և աղբյուրներից է։ Ջուրը քաղցրահամ է, վճիտ, օգտագործվում է խմելու նպատակով։
Կլարա Լուչիանի

Կլարա Լուչիանի (ֆր.՝ Clara Luciani; հուլիսի 10, 1992(1992-07-10), France), ֆրանսիացի երգչուհի և երգերի հեղինակ։


== Կյանք և կարիերա ==
Լուչիանին կորսիկական ծագմամբ ընտանիքից է։ Նրա պապիկը, որին նա չէր ճանաչում, Այաչչոյից էր։ Կլարա Լուչիանին մեծացել է Մարսելի Սետեմ լե Վալոն համայնքում։ Մինչև իր երաժշտական կարիերայի սկիզբը, նա սովորում էր Արվեստի պատմության քոլեջում։ Բացի այն, Լուչիանին աշխատում էր որպես պիցցայի խոհարար, դայակ, վաճառողուհի Զառայում և անգլերենի ուսուցչուհի։
2011 թվականին նա հանդիպել է La Femme խումբը, որտեղ նա ժամանակավորապես դարձել է կանացի ձայներից մեկը։ Նա մասնակցել է 2013 թվականին թողարկված «Psycho Tropical Berlin» ալբոմի երկու երգերին։ Խումբը լքելուց հետո նա՝ Մաքսիմ Սոկոլինսկիի հետ ձևավորել է Hologram դուոն։
2015-2016 թվականներին նա նվագակցել է երգիչ Ռաֆաելին նրա «Somnambules» շրջագայության ժամանակ։
2017 թվականին նա հանդես է եկել Բենժամեն Բյոլեի հետ և թողարկել է իր առաջին մինի ալբոմը՝ «Monstre d'amour.»-ը, որը ձայնագրվել է Բյոլեի (The Shoes խմբից) և Ամբրուազ Վիլոմի (Revolver խմբից) հետ։
2018 թվականի ապրիլի 6-ին Կլարա Լուչիանին թողարկել է իր առաջին ալբոմը՝ «Sainte-Victoire»-ը, որը լավ է ընդունվել մամուլի կողմից։
2019 թվականի հունվարին նա շրջագայել է Ավստրալիայով, ելույթ ունենալով «So Frenchy So Chic» փառատոնների շարքում Մելբուռնում, Սիդնեյում, Ադելաիդայում և Բրիսբենում։
Լուչիանին նշել է Ֆրանսուազա Հարդիին, Նիկոյին, Սերժ Գենսբուրգին, Միշել Լեգրանին և Փոլ ՄաքՔարթնիին որպես իր վրա ազդեցություն թողածների։


== Սկավառակագրություն ==


=== Ալբոմներ ===
Sainte-Victoire (2018)


=== Սինգլներ ===


==== Որպես առաջնային արտիստ ====
«La grenade» (2019)


==== Որպես մասնակցող արտիստ ====
«Avant tu riais» (Nekfeu՝ Կլարա Լուչիանիի մասնակցությամբ)  (2016)


== Ծանոթագրություններ ==
Տատանիս

Տատանիս (վրաց.՝ ტატანისი), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1300 մետր բարձրության վրա։ Շրջկենտրոն Ախալցխայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 93 մարդ։


== Ծանոթագրություններ ==
Պուզովո (գյուղ, Կարդիմովսկի շրջան)

Պուզովո (ռուս.՝ Пузово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարայա Սերյոդկա

Ստարայա Սերյոդկա (ռուս.՝ Старая Серёдка), գյուղ Ռուսաստանի Լենինգրադի մարզի Լուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յանգիտաու

Յանգիտաու (ռուս.՝ Янгитау, բաշկիրերեն՝ Яңытау), խուտոր Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեյդար Ալիևի կենտրոն

Հեյդար Ալիևի կենտրոն (ադրբ.՝ Heydər Əliyev Mərkəzi), մշակութային կենտրոն, որը գտնվում է Հեյդար Ալիևի պողոտայի վրա, Բաքու, Ադրբեջան։ Այն իրենից ներկայացնում է մի կառույց, որն ունի կոնգրես կենտրոն, թանգարան, ցուցասրահներ, վարչական կենտրոններ։ Այն կրում է Ադրբեջանի երրորդ նախագահ Հեյդար Ալիևի անունը։ Կենտրոնի նախագիծն առաջարկել է Զահա Հադիդը 2007 թվականին։ Կենտրոնի տնօրենն է Անար Ալեկպերովը։ Հեյդար Ալիևի մշակույթի կենտրոնը համարվում է ժամանակակից Բաքվի խորհրդանիշերից մեկը։
2014 թվականին այն ստացել է 2014 Design of the Year մրցանակը։


== Պատմություն ==
Կենտրոնի ներկայիս վայրում գտնվում էր Սաթթար Խանի անվան գործարանը։ Գործարանի տարածքը կազմում էր 16 հա։ Գործարանը տեղափոխվել է այլ վայր, տարածքը մաքրվել է և սկսվել է կենտրոնի շինարարությունը։
2007 թվականի սեպտեմբերի 10-ին դրվել են շինության հիմքերը։ Շինարարությունը ընթացել է 101,801 մ² տարածքի վրա։
Կենտրոնի պաշտոնական բացումը տեղի է ունեցել 2012 թվականի մայիսի 10-ին՝ ի նշան Հեյդար Ալիևի ծննդյան 89-րդ ամյակի։ Բացման արարողությանը մասնակցել են Ադրբեջանի նախագահ Իլհամ Ալիևը, նրա կինը՝ Մեհրիբան Ալիևան, և ընտանիքի այլ անդամներ.
2013 թվականին Իլհամ Ալիևի կենտրոնը ներկայացվել է Համաշխարհային ճարտարապետության փառատոնին (անգլ.՝ World Architecture Festival), որն անցկացվել է 2013 թվականին Սինգապուրում։


== Ցուցասրահներ ==


=== «Ադրբեջանի գլուխգործոցներ» ===
Հեյդար Ալիևի մշակութային կենտրոնի առաջին հարկում տեղակայված է «Ադրբեջանի գլուխգործոցներ» ցուցասրահը։ Այստեղ ցուցադրված են երկրի պատմությունը և մշակույթն արտացոլող եզակի նմուշներ։ Ցուցահանդեսում ներկայացված է Ադրբեջանի պատմության ամբողջ շրջանը։ 


== Պատկերասրահ ==

		


== Ծանոթագրություններ ==


== Արտաքին հղումներ ==
Մշակութային կենտրոնի պաշտոնական կայք (ադրբ.) (անգլ.)
Build It Bigger: Azerbaijan’s Amazing Transformation
Զահա Հադիդի պաշտոնական կայք Archived 2013-08-24 at the Wayback Machine.
Էուջեն Չիրովիցի

էուջեն Օվիդիու Կիրովիչ (ռումիներեն՝ Eugen Ovidiu Chirovici, մայիսի 11, 1964(1964-05-11), Ֆեգերաշ, Brașov County, Ռումինիա), ռումինացի տնտեսագետ, լրագրող և գրող։


== Կենսագրություն ==
Էուջեն Օվիդիու Կիրովիչը ծնվել է 1964 թվականի մայիսի 11-ին, Ռումինիայի Բրաշով գավառի Ֆեգերաշ քաղաքում։ Ունի ռումինական, հունգարական և գերմանական արմատներ։ 1988 թվականին ավարտել է Բուխարեստի տնտեսական գիտությունների ակադեմիան և որոշ ժամանակ աշխատել է որպես տնտեսագետ իր ծննդավայրում։ Հետո աշխատել է որպես լրագրող «Ազգային սուրհանդակ» թերթում, որտեղ զբաղեցրել է ֆինանսական թղթակցի պաշտոնը։ 1990-ականներին աշխատել է նաև այնպիսի ռումինական ռադիոկայաններում, ինչպիսիք են «BBC Romania» և «Radio Free Europe»։ 2000-2002 թվականներին աշխատել է հեռուստատեսությունում (B1TV ալիք)։
2000-ականների սկզբին Կիրովիչը նախ դարձել է Ռումինիայի վարչապետի խորհրդական, այնուհետև Ռումինիայի Ազգային բանկի ղեկավարի խորհրդական։ Գիտությունների պատվավոր դոկտոր է երեք ոլորտներում՝ տնտեսագիտություն, հաղորդակցություն և պատմություն։ Կիրովիչը նաև Ռումինիայի գիտությունների ակադեմիայի անդամ է (2007 թվականից)։ 2008-2011 թվականներին աշխատել է որպես սյունակագիր (դիտարկիչ) www.bloombiz.ro կայքում։ 2012 թվականին տեղափոխվել է Մեծ Բրիտանիա, որտեղ որդին հաճախել է Քարդիֆի համալսարան։ Այժմ նա իր կնոջ հետ ապրում է Բրյուսելում (Բելգիա), բայց պահպանում է Ռումինիայի քաղաքացիությունը։


== Ստեղծագործություն ==
Էուջեն Օվիդիու Կիրովիչն իր գրական կարիերան սկսել է 1989 թվականին՝ իր առաջին պատմվածքը հրապարակելով ռումինական «Vatra» ամսագրի էջերում։ Կիրովիչի առաջին վեպը՝ «Կոտորած» («Masacrul»), լույս է տեսել 1991 թվականին և անմիջապես դարձել ռումինական ազգային բեսթսելլեր (100,000 օրինակ)։ Երկրորդ հայտնի գիրքը նրա հայրենիքում դարձել է «Կոմանդո գեներալի համար» վեպը («Comando pentru general»): Կիրովիչն ընդհանուր առմամբ մի շարք վեպեր և գրքեր է գրել ոչ գեղարվեստական գրականության ժանրում, միջազգային մակարդակով իսկական հաջողություն է բերել գրողին նրա ինտելեկտուալ թրիլերը՝ «Հայելիների գիրքը» (The Book of Mirrors»), որը տպագրվել էր անգլերեն լեզվով 2017 թվականի հունվարին։ Վեպը թարգմանվել է աշխարհի 40 լեզուներով, այդ թվում՝ ռուսերեն  և ուկրաիներեն:


== Ծանոթագրություններ ==
Գոլուբկովո (գյուղ, Պուտիվիլի շրջան)

Գոլուբկովո (ուկրաիներեն՝ Голубкове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Գոլուբկովո գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրայանտ Դանստոն

Բրայանտ Քևին Դանստոն կրտսեր (անգլ.՝ Bryant Kevin Dunston Jr., մայիսի 28, 1986(1986-05-28), Քուինս, Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս թուրքական «Անադոլու Էֆես» բասկետբոլային ակումբում։
Հունական «Օլիմպիակոս» ակումբում ելույթներ ունենալու տարիներին երկու անգամ ճանաչվել է որպես «Եվրալիգայի լավագույն պաշտպան (2014, 2015)
», ինչպես նաև խաղացել առաջնության եզրափակչում։
Ակումբային կարիերայից զատ, հանդես է գալիս նաև Հայաստանի բասկետբոլի ազգային հավաքականում։


== Վաղ կյանքը ==
Դանստոնը ծնվել է հարավային Կենտուկիում և մեծացել Նյու Յորքի Քուինս թաղամասում։ Ավարտել է «Սենթ Ջոնս» նախապատրաստական դպրոցը։


== Համալսարանային կարիերա ==
Դպրոցն ավարտելուց հետո Դանստոնն սկսում է հանդես գալ Ֆորդհեմի համալսարանի «Ռեմս» ուսանողական թիմում։
Համալսարանային ողջ կարիերայի ընթացքում Դանստոնն անցկացված ոչ մի հանդիպում բաց չի թողել՝ մասնակցություն ունենալով 120 խաղում և մեկնարկելով 118-ում։ Համալսարանային կարիերան Դանստոնն ավարտում է 1832 անձնական միավորով՝ դառնալով համալսարանի բոլոր ժամանակների փոխառաջատարը տվյալ ասպարեզում, ինչպես նաև 294 բլոկշոտով և 993 անդրադարձով համապատասխանաբար գրավում 1-ին և 3-րդ տեղերը։ Անձնական նվաճումներից զատ ընդգրկվել է նաև մի շարք համալսարանային խորհրդանշական հավաքականներում («All-Metropolitan», «All-Atlantic 10 Conference», «Atlantic 10 Conference All-Defensive»)։


== Պրոֆեսիոնալ կարիերա ==
2008 թվականին  սկսվել է Բրայանտ Դանթսոնի վերելքը բասկետբոլում հարավկորեական "Մոբիս Ֆոեբուս" ակումբում։ 
2010 թվականին դարձել է հունական "Արիս" ակումբի խաղացող։
2011 թվականի փետրվարից հանդես է եկել իսրաելական "Բնեյ Գերցլիա" և "Խապոել" (Խոլոն) ակումբներում։ 
2012 թվականի ամռանը հրավիրվել է "Վարեզե"։ 
2013 թվականին հունական "Օլիմպիակոս" ակումբի հետ երկու տարվա պայմանագիր է ստորագրել։ 
2015 թվականի հուլիսի 23-ին տեղափոխվել է թուրքական "Անադոլու Էֆես" ակումբ, 2022 թվականի հունիսի 16-ին այդ պայմանագիրը հերթական անգամ երկարացվել է։ 
2016-ի հունիսին հայտնի է դարձել, որ Բրայանտ Դանթսոնը հայկական անձնագիր է ստացել և փոքր երկրների Եվրոպայի առաջնությանը  խաղալու է Հայաստանի հավաքականի կազմում։ Հայաստանի հավաքականը հաղթանակ է տարել այդ առաջնությանը.։


== Ծանոթագրություններ ==


== Արտաքին հղումներ ==
Էջը Euroleague.net կայքում(անգլ.)
Էջը «Սպորտս-ռեֆերենսում» Archived 2013-12-11 at the Wayback Machine.(անգլ.)
Պոլևայա Սլոբոդկա (գյուղ, Տիվրովի շրջան)

Անվան այլ կիրառումների համար տե՛ս՝ Պոլևայա ՍլոբոդկաՊոլևայա Սլոբոդկա (ուկրաիներեն՝ Польова Слобідка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1762 թվականին։
2001 թվականի տվյալներով Պոլևայա Սլոբոդկա գյուղում բնակվում էր 9 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 50 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Պլատա (ռեգբիի ակումբ)

Անվան այլ կիրառումների համար տե՛ս՝ Լա Պլատա (այլ կիրառումներ)Լա Պլատա (իսպ.՝ La Plata Rugby Club), ռեգբիի ակումբ, Լա Պլատա քաղաքում, Բուենոս Այրես պրովինցիայում։ Ակումբը հիմնադրվել է 1934 թվականին։ Իր տնային հանդիպումներն անցկացնում է «Էլ Բոսկե» մարզադաշտում։ Հանդես է գալիս Տորնեո դե լա ՈՒՐԲԱ առաջնությունում։


== Ձեռքբերումներ ==


=== Տորնեո դե լա ՈՒՐԲԱ ===
Չեմպիոն - 1995


=== Ֆեդերալ գավաթ ===
Չեմպիոն - 2008


== Ծանոթագրություններ ==


== Արտաքին հղումներ ==
Պաշտոնական կայքը
Գըմհոք

Գըմհոք, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Լասլո Կասաս

Լասլո Կասաս (հունգ.՝ László Kaszás, փետրվարի 18, 1938(1938-02-18), Բուդապեշտ, Հունգարիայի Թագավորություն), հունգարացի նախկին ֆուտբոլիստ։


== Կենսագրություն ==
Լասլո Կասասը ծնվել է Բուդապեշտում։ Ֆուտբոլ սկսել է խաղալ հունգարական Vasas SC սպորտային ակումբում։ 17 տարեկան հասակում մեկնել է Իսպանիա՝ 1957 թվականին Բարսելոնա ՖԱ-ի կազմում հանդես գալու համար։ Հետագայում պայմանագիր է ստորագրել Ռեալ Մադրիդի հետ, սակայն ակումբի համար ոչ մի լիգային խաղում հադնես չի եկել։ 1960 թվականին Ռասինգ Սանտանդերի կողմից պայմանագիր է ստորագրել  Լա Լիգայի հետ։
Հետագայում միացել է Վնետիկի ֆուտբոլային ակումբի A Սերիային և մեկ մրցաշարից հետո կրկին վերադարձել է Իսպանիա, որտեղ Կոնստանցիա ֆուտբոլային ակումբի հետ մեկ մրցաշար հանդես է եկել Սեգունդա Դիվիզիոնում, երկու մրցաշար Լա Լիգայում Էսպանյոլ ֆուտբոլային ակումբի հետ։ Վերադառնալով Սեգունդա Դիվիզիոն՝ երկու մրցաշար խաղացել է Լերիդա ֆուտբոլային ակումբում։
Հետագա երկու տարիներին խաղացել է Միացյալ Նահանգներում, Հյուսիսամերիկյան ֆուտբոլի լիգայում (1968–1984 թթ.) հանդես է եկել Philadelphia Spartans-ի, Saint Louis Stars-ի և New York Generals-ի հետ։ Նախքան թոշակի անցնելը մեկ տարի ժամկետով պայմանագիր է կնքել Տերասա ֆուտբոլային ակումբի հետ։


== Ծանոթագրություններ ==


== Արտաքին հղումներ ==
Profile at NASL Soccer Archived 2017-08-31 at the Wayback Machine.
Profile at BD Futbol
Լևոսիմենդան

Լևոսիմենդան (Levosimendan), կալցիումական սենսիբիլիզատոր, որն օգտագործվում է սուր դեկոմպենսացված սրտային անբավարարության ժամանակ։ Այն վաճառվում է Simdax (Orion corporaton) ապրանքանիշով։


== Ազդեցության մեղանիզմ ==
Լևոսիմենդանը կալցիումական սենսիբիլիզատոր է, բարձրացնում է սրտի զգայունությունը կալցիումի հանդեպ,ինչով մեծացնում է սրտի կծկողականությունը առանց ներբջջային կալցիումի քանակի շատացման։ Այն ցուցաբերում է դրական ինոտրոպ էֆեկտ շնորհիվ միոցիտների զգայունության մեծացման կալցիումի նկատմամբ,կապելով սրտային տրոպոնին-C ի հետ կալցիում կախյալ մեխանիզմով։ Այն նաև ցուցաբերում է անոթալայնիչ ազդեցություն,բացելով ԱԵՖ-կախյալ կալիումական անցուղիները անոթների հարթ մկաններում,առաջացնելով հարթ մկանների թուլացում։ Համակցված ինոտրոպ և անոթալայնիչ ազդեցությունները բերում են կծկման ուժի մեծացմանը,իջեցնելով սրտի նախա և հետծանրաբեռնվացությունը։ Բացի այդ,դեղը ցուցաբերում է կարդիոպրոտեկտիվ հատկություն։


== Կլինիկական կիրառում ==


=== Ցուցումներ ===
Լևոսիմենդանը կիրառվում է սուր դեկոմպենսացված ծանր քրոնիկ սրտային անբավարարության ժամանակ։ Նաև օգտագործվում է կարդիոգեն շոկով բարդացած սրտամկանի սուր ինֆարկտի ժամանակ որպես ադրեներգիկ դեղամիջոցների այլընտրանք այն հիվանդների մոտ, ովքեր ստացել են երկարատև բուժում բետա-բլոկատորներով մինչև սուր սրտային անբավարարության զարգանալը,անբավարար միզարձակում ունեցող հիվանդների մոտ, ի պատասխան միզամուղների կրկնակի ներերակային ներմուծման ժամանակ։ Նրա օգտագործումը տեղին է 90-100 մմ սս միջակայքում սիստոլիկ զարկերակային ճնշում և թոքային այտուցի նախանշաններ ունեցող (III դաս ՍԱ Killip) հիվանդների մոտ։ Բացի այդ,լևոսիմենդանը կարող է օգտագործվել որպես լրացուցիչ միջամտություն նորադրենալինի և այլ ադրենո և դոֆամիներգրիկ խթանիչների հետ համատեղ սրտածին շոկով և ծայրամասային անոթների նեղացման ցուցումներ ունեցող հիվանդների մոտ( Killip IV դաս և ՍԱՃ <90 մմ սս )։ Լևոսիմենդանի ներմուծումից տեղի ունեցող ռեակցիան պետք է գնահատվի բեռնվող դոզայի ճշգրտումից հետո 30-60 րոպեների ընթացքում,կամ հիվանդի վիճակի փոփոխության ժամանակ։ Ինֆուզիոն առաջարկվող տևողությունը 24 ժամ է։


=== Լիցենզավորման կարգավիջակ ===
Ի սկզբանե մշակված լևոսիմենդանը «Օրիոն» ընկերությունը հայտ է ներկայացրել նոր դեղամիջոցի համար 1998 թվակաին ԱՄՆ-ում,սակայն FDA-ը պահանջել է հետագա հետազոտություններ,և Օրիոնը կատարել է դիմումի հետկանչ 1999 թվականի նոյեմբերին։ Օրիոնն ի սկզբանե ստացել է դեղը վաճառելու թույլտվությունը Շվեդիայում 2000 թվականին։ Այդ ժամանակվանից ի վեր աշխարհի 60 երկրներ հաստատել են դեղամիջոցը,սակայն այն դեռևս գրանցված չէ ԱՄՆ-ում,որտեղ ներկայումս մշակվում է սրտային վիրահատություններ տանող հիվանդների հիվանդացության և մահացության նվազեցման նպատակով,նվազած սրտային արտամղման համախտանիշի պատճառով։


=== Հակացուցումներ ===
Լևոսիմենդանի օգտագործումը հակացուցված է չափավոր և ծանր արտահայտված երիկամային անբավարարության,փորոքների ծանր լցումների և արտալցումների,ծանր հիպոտենզիայի և տախիկարդիայի ժամանակ։


=== Կողմնակի երևույթներ ===
Գլխացավ,զարկերակային ճնշման իջեցում,առիթմիաներ(նախասրտերի ֆիբրիլյացիա,էքստրասիստոլա,նախասրտային և փորոքային տախիկարդիա),սրտամկանի իշեմիա,հիպոկալիեմիա և/կամ փսխում (Ռոսսի, 2006)։
Լևոսիմենդանը վաճառվում է որպես 2,5 մգ/մլ ինֆուզիոն խտացված լուծույթ։ Մինչև լցնելը խտանյութը նոսրացվում է 5% գլյուկոզայի լուծույթով։


== Ծանոթագրություններ ==
Ալամլըղ

Ալամլըղ, գյուղ Ելիզավետպոլի նահանգի Զանգեզուրի գավառում։ Գտնվում էր Սիսիանի շրջանում։
1907 թ.-ին ուներ 50 բնակիչ։ Բնակչության մեծ մասն ադրբեջանցիներ էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սուխոնա

Սուխոնա, ամենաերկար ու խոշոր գետը ՌԴ Վոլոգդայի մարզում։ Հյուսիսային Դվինայի ձախ կազմարարը։ Երկարությունը 558 կմ է, ավազանը՝ 50,3 հզ. կմ2։ Սկիզբ է առնում Կուբենսկոյե լճից։ Սնումը առավելապես ձնային է։ Հորդանում է ապրիլից հուլիս, սառցապատվում՝ հոկտեմբերից մայիս։ Գետաբերանից 39 կմ հեռու ջրի միջին ծախսը 456 մ3/վրկ Էհ Շեկսնա գետով Հյուսիս-Դվինյան համակարգով միանում է Վոլգային։ Նավարկելի է։ Կա լաստառաքում։ Սուխոնայի ափերին են Մոկոլ, Տոտմա, Վելիկի Ուստյուգ քաղաքները։ Զարգացած է տուրիզմը։
Չիչիլիանո

Չիչիլիանո (իտալերեն՝ Ciciliano), քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 1420 մարդ (2008 թվական), խտությունը կազմում է 75մարդ/քառ. կմ։ Զբաղեցնում է 19 քառ. կմ տարածք։ Փոստային ինդեքս - 20, հեռախոսային կոդ - 0774։


== Ժողովրդագրություն ==
Բնակչության դինամիկան։


== Վարչական կենտրոն ==
Հեռախոս։ 0774 790006
Էլեկտրոնային հասցե։ urp@comunediciciliano.it
Պաշտոնական կայք։ http://www.comunediciciliano.it/ Archived 2006-05-09 at the Wayback Machine.


== Արտաքին հղումներ ==
http://www.comunediciciliano.it/ Archived 2006-05-09 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պալասոս դե լա Սերրա

Պալասոս դե լա Սերրա (իսպ.՝ Palacios de la Sierra), մունիցիպալիտետը գտնվում է Իսպանիայում, մտնում է Բուրգոս նահանգի կազմի մեջ, մտնում է նաև Կաստիլիա և Լեոն ինքնավար համայնքի մեջ։ Տարածքը կազմում է 70,43 կմ²։ Բնակչությունը կազմում է 826 մարդ (2010 թվականի դրությամբ)։ Նահանգի վարչական կենտրոնից հեռավորությունը կազմում է 74 կմ։
Հեբրիդյան կղզիներ

Հեբրիդյան կղզիներ (անգլ.՝ Hebrides [ˈhɛbrɨˌdiːz], գաել.՝ Innse Gall), կղզեխումբ Ատլանտյան օվկիանոսում Շոտլանդիայի արևմտյան ափերի մոտ։ Մտնում է Բրիտանական կղզիների կազմի մեջ։ Կղզեխմբի երկու կղզիների շղթաները Ներքին և Արտաքին Հեբրիդները, իրարից բաժանված են Լիթլ-Մինչ և Նորտ-Մինչ նեղուցներով, ինչպես նաև ներքին Հեբրիդյան ծովով։


== Նկարագիրը ==
Հեբրիդյան կղզիներ իրենցից ներկայացնում են լայն բաշխված կղզիների խումբ, կազմված մոտ 500 ժայռոտ, առավելապես բարձր կղզիներից։ Նրանցից մոտ 100 բնակեցված են։ Մակերեսը, մոտ 7,5 հազար կմ², որից 1,6 հազար կմ² զբաղեցված է լճերով։ Մակերևույթի մեծ մասը քարքարոտ, ճահճոտ հարթավայրեր են (տորֆեր)։ Կան ցածրադիր սարահարթեր, մինչև 1009 մ, ինչպես նաև լավային դաշտեր և հինավուրց սառցակալման հետքեր (տրոգեր, կառեր)։
Կլիման խոնավ ծովային է, հունվարի միջին ջերմաստիճանը կազմում է 4 - 6 °С, հուլիսինը՝ 12 - 14 °C։ Տեղումները շատ են, մինչև 2000 մմ տարվա ընթացքում։
Բնակիչները հիմնականում զբաղվում են ձկնորսությամբ և անասնապահությամբ։ Արտադրվում է բրդյա գործվածքներ (թվիդ), կա տուրիզմ։ Խոշորագույն քաղաքը՝ Ստորնուեյ Լյուիս կղզու վրա։


== Պատմություն ==
Այս կղզիների առաջին բնակիչները, ամենայն հավանականությամբ պիկտերն են եղել, որոնք 843 թվականից սկսած համարվում էին շոտլանդական թագավորների հպատակներ, իսկ XII դարում փաստորեն ամբողջովին ձուլվել են սքոթերի մեջ։ Երկար դարերի ընթացքում կղզիները իրականում գտնվում էին շոտլանդական ավագների իշխանության տակ։ 1748 թվականի պառլամենտական ակտը նրանց զրկել է այդ իրավունքներից, սակայն մինչ օրս էլ հողերի մեծ մասը գտնվում է շոտլանդական ձեղերի (կլաներ) ղեկավարների սեփականության մեջ։


== Աղբյուրներ ==
Սերին (գյուղ)

Անվան այլ կիրառումների համար տե՛ս՝ Սերին (այլ կիրառումներ)Սերին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բարաշեկ (Կույաչի վտակ)

Բարաշեկ (ռուս.՝ Барашек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կույաչ գետի աջ ափով՝ 2 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200312115100008016
Հիդրոլոգիական ուսումնասիրությունների կոդը - 115100801
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էդգար Քինե

Քինե Էդգար (Quinet) (փետրվարի 17, 1803(1803-02-17)[…], Բուրկ ան Բրես - մարտի 27, 1875(1875-03-27)[…], Վերսալ), ֆրանսիացի քաղաքական գործիչ, պատմաբան։


== Կենսագրություն ==
Քինեն 1841 թվականից եղել է Կոլեժ դը ֆրանսի պրոֆեսոր, որտեղից հեռացվել է 1846 թվականին հետադեմ կաթոլիկ հոգևորականության և ճիզվիտների դեմ պայքարելու համար։ Քինեն մասնակցել է 1848 թվականի Փետրվարյան հեղափոխությանը, եղել է Հիմնադիր ու Օրենսդիր ժողովների անդամ։ 1851 թվականի դեկտեմբերի 2-ի պետական հեղաշրջումից հետո, 1852 թվականին վտարանդվել է և Ֆրանսիա է վերադարձել 1870 թ.։ 1860-ական թվականներին անցել է առավել աջ խմբավորումների կողմը։


== Ստեղծագործություն ==
Քինեի բազմաթիվ աշխատություններից առավել հայտնի է Ֆրանսիական մեծ հեղափոխությանը նվիրված «Հեղափոխությունը» (1865 թվական) ստեղծագործությունը, որտեղ ի հայտ է գալիս Քինեի ազատության վերացական ըմբռնումը, պատմության մեջ անհատի դերի գերագնահատումը, անվստահությունը ժողովրդի քաղաքացիական ակտիվության հանդեպ։


== Ծանոթագրություններ ==
Սարիբեկ Վերին

Սարիբեկ Վերին, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Գայլատու լճից 5 կմ հարավ-արևելք, Սարիբեկ գետակի ափին, Սարուխ լեռան հարավարևելյան փեշերին, Բայազետ քաղաքից 46 կմ հարավ-արևելք, Սարիբեկ Ներքին գյուղի մոտ։


== Պատմություն ==
1878 թվականին Սարիբեկ Վերին գյուղ այլևս գոյություն չուներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆրենկ Սլաութեր

Ֆրենկ Սլաութեր կամ Ֆրենկ Գիլլ Սլաութեր, գրական անունը՝ Ֆրենկ Գ. Սլաութեր, կեղծանունը՝ C.V. Terry (անգլ.՝ Frank Gill Slaughter , փետրվարի 25, 1908(1908-02-25)[…], Վաշինգտոն, Կոլումբիայի շրջան, ԱՄՆ - մայիսի 17, 2001(2001-05-17)[…], Ջեքսոնվիլ, Ֆլորիդա, ԱՄՆ), ամերիկացի արձակագիր ու բժիշկ, ում գրքերը վաճառվել են ավելի քան 60 միլիոն օրինակով։ Նրա վեպերը բժշկի սեփական փորձի հիման վրա են գրվել։ Դրանց հետաքրքրության թեման և՛ պատմության և՛ Աստվածաշնչի նկատմամբ ունեցած հետաքրքրության հիման վրա։ Իր վեպերի միջոցով նա հաճախ ընթերցողներին ներկայացրել է բժշկական հետազոտությունների, բժշկական նոր տեխնոլոգիաների բացահայտումները։


== Կենսագրություն ==
Սլաութերը ծնվել է Վաշինգտոնում։ Նա Ստիվեն Լյուիսոս Սլատերի և Սառա «Սալի» Նիկոլսոն Գիլլի որդին էր։ Երբ նա մոտավորապես հինգ տարեկան է եղել, նրա ընտանիքը տեղափոխվել է Բերիայի մերձակա ֆերմա (Հյուսիսային Կարոլինա), որը գտնվում է  Հյուսիսային Կարոլինաից արևմուտք։ Նա բակալավրի աստիճան ստացել է 17 տարեկանում Տրինիթի քոլեջում (այժմ ՝ Դյուկի համալսարան) և գնացել է  Ջոնս Հոպքինսի բժշկական դպրոցը (Բալթիմոր Սիթի շրջան)։ Գեղարվեստական գրականություն սկսել է գրել 1935 թվականին, երբ բժիշկ էր Ջեքսոնվիլ Ռիվերսայդ հիվանդանոցում, գրամաեքենայի համար ամսական վճարել է 60 դոլար՝ ամսական 5 դոլարի հաշվարկով։ Նա վեց անգամ վերաշարադրել է իր «Ոչ ոք չպետք է մեռնի» ձեռագիրը, որը երիտասարդ բժշկի կիսա-ինքնակենսագրական պատմությունն է, նախքան Դաբլդեյը կընդուներ։
Սլաութերի մի քանի վեպեր դարձել են ֆիլմեր, այդ թվում Սանգարին։ Նկարահանվել է Սանգարի ֆիլմ 1953 թվականին Ֆերնանդո Լամաս գլխավոր դերակատարմամբ, և «Բժիշկների կանայք» վեպի հիման վրա նկարահանվել է Բժիշկների կանայք ֆիլմը (1971) համանուն ֆիլմ, գլխավոր դերերում Դայան Քենոն և Ջին Հեքմեն։
Սլաութերի մյուս գրքերն են «Մանւշակագույն որոնումը», «ԱՄՆ», «Վաղվա հրաշքը» և «Սքարլետ Քորդը»։ Սլաութերի վերջին «Փոխպատվաստում» վեպը հրատարակվել է 1987 թվականին։ Սլաութերը մահացել է 2001 թվականի մայիսի 17-ին, Ջեքսոնվիլում։


== Գեղարվեստական գրականություն ==


== Ծանոթագրություններ ==


== Արտաքին հղումներ ==
Lewis Paul (2001-05-23)։ «Frank Slaughter, Novelist Of Medicine, Is Dead at 93 (Published 2001)» (en-US)։ Վերցված է 2020-11-04 
The Book lover's guide to Florida (1st ed ed.)։ Sarasota, Fla.: Pineapple Press։ 1992։ ISBN 1-56164-012-3։ OCLC 26052954 
McCarthy Kevin M. (1992)։ «The Book Lover's Guide to Florida» (անգլերեն)։ Pineapple Press Inc։ Վերցված է 2020-11-04 
«Paid Notice: Deaths  DUBOIS, WILLIAM»։ The New York Times Company
Բալբրոն

Բալբրոն (ֆր.՝ Balbronn), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2010 թվականի դրությամբ կազմում է 625 մարդ, բնակչության խտությունը` 61.39 մարդ/կմ²։ Բնակավայրը զբաղեցնում է 10.18 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 409 աշխատունակ (15-64 տարեկան) բնակիչ, որոնցից ակտիվ էին 326-ը, իսկ ոչ ակտիվները` 83։ Ակտիվության ցուցանիշը կազմում է 79,7 %։ 326 աշխատունակ մարդկանցից աշխատել է 312 անձ (167 տղամարդ և 145 կին)։ Գործազուրկ են եղել 14 անձ (4 տղամարդ և 10 կին)։ 83 անաշխատունակներից 33-ը եղել են աշակերտներ կամ ուսանողներ, 35-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էթնիկ-Մեթնիկ

Էթնիկ-Մեթնիկ, հայկական Դոգմա մետալ խմբի առաջին ստուդիական ալբոմն է։ Ձայնագրման աշխատանքներն իրականացվել են 2008-2009 թվականներին Երևանում։ Պաշտոպապես թողարկվել է 2010 թվականի օգոստոսի 18-ին։


== Երգացանկ ==
Խոսկապ - 4:15
Այստեղ կմնամ - 6:31
Ռենեսանս - 3:09
Հարս - 5:00
Լիմբո - 3:33
Արթնացում - 4:29
Աներես - 5:41
Խաղերս - 3:45
Հեքիաթ - 4:22
Ծով ծիրանի - 3:31բոնուսՔեզ օգնիր - 4:08


== Աղբյուրներ ==
Progressive Rock & Progressive Metal webzine on Ethnic-Methnic! Archived 2013-09-24 at the Wayback Machine. (անգլ.)
iTunes (անգլ.)
Տալյանի

Տալյանի (ռուս.՝ Тальяны), գյուղ Ռուսաստանի Իրկուտսկի մարզի Ուսոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստիլիոնե Կյավարեզե

Կաստիլիոնե Կյավարեզե (իտալերեն՝ Castiglione Chiavarese), կոմունա Իտալիայի Լիգուրիա մարզում։ Գտնվում է Ջենովա գավառում։ Բնակչության թիվը կազմում է 1660 մարդ 2008 թվականի մարդահամարի տվյալների համաձայն։ Բնակչության խտությունը կազմում է 55մարդ/ կմ²։ Զբաղեցնում է՝ 30 կմ²։ Հեռախոսի կոդ- 0185։ Փոստային ինդեքս- 16030։
Քաղաքի հովանավոր սուրբը Աստվածածինն է։


== Ժողովրդագրություն ==
Բնակչության աճ։


== Տվյալներ ==
Հեռախոս՝ 0185 408016
Էլեկտրոնային փոստ՝ castiglione.chiav@comune.castiglione-chiavarese.ge.it
Պաշտոնական կայք՝ http://www.comune.castiglione-chiavarese.ge.it/index.htm Archived 2008-02-07 at the Wayback Machine.


== Արտաքին հղումներ ==
http://www.comune.castiglione-chiavarese.ge.it/index.htm Archived 2008-02-07 at the Wayback Machine.
Տվյալների ազգային ինստիտուտ (իտալ.)
Բեդա քարոզիչը

Բեդա քարոզիչը երաժշտա-դրամատիկական ստեղծագործություն է, որը Ալեքսանդր Սպենդիարյանը գրել է 1907 թվականին՝ Յա. Պոլոնսկու խոսքերի հիման վրա։ Ստեղծագործությունը գրված է կոնտրալտոյի կամ մեցցո-սոպրանոյի և նվագախմբի համար։ 1910 թվականին այն արժանացել է Գլինկայի անվան երաժշտական մրցանակին, որը Ալեքսանդր Սպենդիարյնաը նվիրել է ռուս արտիստուհի Ե. Զբրուևային։


== Արտաքին հղումներ ==
«Բեդա քարոզիչը»
(4885) Գրանջ

(4885) Գրանջ (անգլ.՝ Grange), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 10-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,43192 ա. մ., առավելագույնը մոտենում է 2,016 ա. մ. հեռավորության վրա և հեռանում 2,8479 ա. մ.։ Արեգակի շուրջ մեկ ամբողջական պտույտ է կատարում 1385,23 երկրային օրվա ընթացքում, իր ուղեծրով շարժվելով միջինում 0,259884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4885) Գրանջ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջենոնի

Ջենոնի  (իտալերեն՝ Genoni), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1006 մարդ (2008 թվականի տվյալներով), բնակչության խտությունը կազմում է 23 մարդ/կմ²։ Զբաղեցնում է 44 կմ² մակերես տարածք։
Փոստային ինդեքսն է՝ 8030։ Հեռախոսային կոդը՝ 0782։
Ջենոնին սահմանակից է Ալբագիարա, Ասոլո, Գենուրի, Գեստուրի, Գոնոզնո, Լակոնի, Նուրագուս, Նուրեցի, Սեցու, Սինի մունիցիպալիտետներին։
Կոմունայի հովանավորն է Սուրբ Բարբարան։ Տոնը նշվում է դեկտեմբերի 4-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0782 810023
Էլեկտրոնային հասցե։ comune.genoni@tiscali.it
Գլխավոր կայք։ http://www.comune.genoni.or.it/ Archived 2020-03-19 at the Wayback Machine.


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Չանշու

Չանշու (չին.՝ 常熟, բառացի թարգմանաբար՝ «անընդհատ աճող»), Ցզյանսու նահանգի (ՉԺՀ) Սուչժոու քաղաքային շրջանի քաղաքային գավառ։


== Պատմություն ==
Արևմտյան Ցզին կայսրության ժամանակներում այս վայրերում ստեղծվեց Հայույ (海虞县) գավառը։ Արևելյան Ցզին կայսրության ժամանակներում 341 թվակիանին նրա հարավային և հյուսիսային դինաստիաների դարաշրջանում, երբ այդ հողերը մտնում էին Լյան պետության կազմի մեջ, 540 թվականին Նանշա գավառը վերանվանվեց Չանշու (常熟县):
Սույ կայսրության ժամանակներում, 581 թվականին Չանշու գավառին միացվեցին 5 հարևան գավառները։
Մոնղոլական Յուան կայսրության տիրապետության ժամանակ 1295 թվականին լինում է մի կարգավիճակ, դարձավ Չանշույի մարզ (常熟州), բայց ճապոնական Մին կայսրության ժամանակաշրջանում 1369 թվականին համայնքը կրկին ցածր կարգավիճակ ձեռք բերեց։ 1726 թվականին Ցին կայսրությունից Չանշու տեղափոխվելու ժամանակ թողարկվեց Շաովենի կոմսությունը (昭文县), բայց Սինհայի  հեղափոխությունից հետո այն կրկին  1911 թվականին  միացավ Չանշուի կոմսությանը։
1949-ին այն միացվել է Սուչժոուի Հատուկ շրջանին (苏州 专区) և համալրել շարքերը։ 1950 թվականին Չանշուի ուրբանիզացված հատվածը բաժանվեց Չանշու քաղաքի:1954-ին Չանշու քաղաքը հանվեց Հատուկ շրջանից և դարձավ գավառական քաղաք:1958-ին Չանշու քաղաքը վերամիացվեց Չանշու շրջանին:1961-ին, Չանգշու և Ցզյանսուին նահանգների խաչմերուկում, ստեղծվեց Շաժոուի շրջանը։ 1970-ին Սուչժոյի հատուկ շրջանը վերանվանվեց Սուչժոու շրջան (苏州 地区):1983-ին Սուչժոու քաղաքը և Սուչժոու շրջանը լուծարվեցին և ստեղծվեց Սուչժոու քաղաքային շրջանը; Չանգշուի շրջանը վերափոխվեց քաղաքային շրջանի։


== Վարչական բաժանում ==
Քաղաքային գավառը բաժանվում է երկու փողոցային կոմիտեների և ինը ավանների։


== Ծանոթագրություններ ==
Իժալեզու

Իժալեզու օձալեզու (լատ.՝ Ophioglossum), իժալեզվազգիների ընտանիքի պտերների ցեղ։


== Կենսաբանական նկարագիր ==

Բազմամյա խոտաբույս է, բարձրությունը՝ 3-30 սմ։ Տերևները գոյանում են մեկական՝ ամեն տարի, աճում են դանդաղ։ Տերևը սահմանազատված է սպորակիր (պտղատու, առաջանում է գծաձև հասկ՝ կազմված երկշարք սպորանգիումներից, որոնք ընկղմվում են տերևի հյուսվածքի մեջ) և վեգետատիվ (անպտուղ, երկարավուն-ձվաձև, ամբողջաեզր, թեթևակի մսալի, կանաչ) մասերի։ Գամետոֆիտները (նախածիլեր) պալարանման են, երկսեռ, բազմամյա, զարգանում են հողում (զուրկ են քլորոֆիլից)։


== Տեսակներ ==
Հայտնի է 45, Հայաստանում՝ 1 տեսակ՝

իժալեզու հասարակ (Օ. vulgtum)։


== Տարածում ==
Հանդիպում է Սյունիքի (գյուղ Ծավ), Կոտայքի (գյուղ Արզական) մարզերում։ Աճում է խոնավ անտառներում, գետափերին, թփուտանման մացառուտներում։ Գրանցված է Հայաստանի Կարմիր գրքում։


== Նշանակություն ==
Ժողովրդական բժշկության մեջ օգտագործում են որպես վերքերն ամոքող միջոց։
Լուժոկ (այլ կիրառումներ)

Լուժոկ, կարող է վերաբերել՝

Լուժոկ - գյուղ, Ուկրաինայի Խարկովի մարզի Դերգաչևի շրջանում
Լուժոկ - գյուղ, Ուկրաինայի Կիրովոգրադի մարզի Կոմպանեևսկի շրջանում
Լուժոկ - գյուղ, Ուկրաինայի Վիննիցայի մարզի Չեռնևցիի շրջանում
P.U.L.S.E.

P.U.L.S.E., բրիտանական պրոգրեսիվ ռոք խումբ Pink Floyd-ի երկրորդ ալբոմը, հրապարակվել է 1995 թվականի մայիսի 29-ին Մեծ Բրիտանիայում։ Սկավառակը ներառում է երգեր, որոնք նախկինում եղել են խմբի ալբոմներում։
1995 թվականի հունիսին ալբոմը առաջին հորիզոնականն զբաղեցրեց Մեծ Բրիտանիայի չարտում։
2006 թվականին ալբոմը ԱՄՆ-ում 8 անգամ ստացավ պլատին։


== Ստեղծագործությունների ցանկ ==
Սկավառակ 1Shine On You Crazy Diamond
Astronomy Domine
What Do You Want From Me
Learning to Fly
Keep Talking
Coming Back To Life
Hey You
A Great Day For Freedom
Sorrow
High Hopes
Another Brick in the Wall
One of These Daysսկավառակ 2Speak To Me
Breathe
On The Run
Time
The Great Gigin the Sky
Money
Us and Them
Any Color You Like
Brain Damage
Eclipse
Wish You Were Here
Comfortably Numb
Run Like Hell


== Հիթ-շքերթներ ==


== Ծանոթագրություններ ==


== Արտաքին հղումներ ==
Pink-Floyd.ru Archived 2015-03-16 at the Wayback Machine.
Pulseր discogs.com
Սնեժկի (այլ կիրառումներ)

Սնեժկի, կարող է վերաբերել՝

Սնեժկի - գյուղ, Ուկրաինայի Կիևի մարզի Ստավիշչենի շրջանում
Սնեժկի - գյուղ, Ուկրաինայի Սումիի մարզի Բուրինի շրջանում
Բյարնի Բենեդիկտսոն

Բյարնի Բենեդիկտսոն (իսլ.՝ Bjarni Benediktsson, ապրիլի 30, 1908(1908-04-30), Ռեյկյավիկ, Իսլանդիա - հուլիսի 10, 1970(1970-07-10), Թինգվեդլիր), Իսլանդիայի վարչապետ, կառավարել է 1963 թվականի նոյեմբերի 14-ից մինչև 1970 թվականի հուլիսի 10-ը։


== Կենսագրություն ==
24 տարեկանում դարձել է Իսլանդիայի համալսարանի իրավունքի պրոֆեսոր։
1934 թվականին ընտրվել է Ռեյկյավիկի քաղաքային խորհրդի անդամ՝ ներկայացնելով պահպանողական Անկախության կուսակցությունը։
1940-1947 թվականներին ընտրվել է որպես Ռեյկյավիկի քաղաքապետ։
1947-1956 թվականներին զբաղեցրել է տարբեր նախարարական պաշտոններ, այդ թվում՝ արտաքին գործերի նախարարի պաշտոնը, դարձել է Իսլանդիայի նորաստեղծ ՆԱՏՕ-ի կազմի մեջ մտնելու նախաձեռնողներից մեկը։
1956 թվականին, ձախակողմյան կառավարության ձևավորումից հետո, անցել է լրագրության։
1959 թվականին արդարադատության նախարար էր Օլաֆուր Տորսի կոալիցիոն կառավարությունում, որը ձևավորվել էր Անկախության կուսակցության և սոցիալ-դեմոկրատների կողմից։
1961 թվականին ընտրվել է Անկախության կուսակցության նախագահ։
1963 թվականին ընտրվել է Իսլանդիայի վարչապետ։ Ողբերգական կերպով մահացել է Թինգվելիրի կառավարական ամառանոցում բռնկված հրդեհի հետևանքով։


== Արտաքին հղումներ ==
«Minning látinna manna»։ Althingi (Icelandic Parliament) (իսլանդերեն)  Text of a speech in the Icelandic parliament by Sigurvin Einarsson on 10 October 1970, commemorating Bjarni


== Ծանոթագրություններ ==
Գլուտաթիոն

Գլուտաթիոն, γ— գլուտամինիլցիստեինիլ-գլիցին, տրիպեպտիդ է, կազմված երեք ամինաթթուների՝ գլյուտամինաթթվի, ցիստեինի և գլիցինի մնացորդներից։ Գլուտաթիոնի կազմության առանձնահատկությունը ցիստեինի և գլուտամինաթթվի միջև եղած պեպտիդային կապն է։ Պարունակվում է բոլոր կենդանի օրգանիզմներում և ունի կարևոր նշանակություն օքսիդավերականգնման գործընթացներում։ Ակտիվացնում է մի շարք ֆերմենտների (պապաին, կատեպսիններ, հեքսոկինազ, արգինազ և այլն) գործունեությունը։ Նյութափոխանակության մեջ գլուտաթիոնի գործառույթը բջջապլազմայի սպիտակուցների SH—խմբերը օքսիդացումից պահպանելն է։
Կուշնիկովո (գյուղ, Մարինսկի-Պոսադսկի շրջան)

Կուշնիկովո (ռուս.՝ Кушниково), գյուղ Ռուսաստանի Չուվաշիա հանրապետության Մարինսկի-Պոսադսկի շրջանի կազմում։
Բնակչությունը 2002 թվականին գրանցված տվյալներով կազմում էր 126 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իկարուգա

Իկարուգա (ճապ.՝ 斑鳩町 Իկարուգա-տյո։), բնակավայր Ճապոնիայի Նարա պրեֆեկտուրայի Իկոմա վարչաշրջանում։ Իկարուգայի տարածքի մակերեսը կազմում է 14,27 կմ², 2014 թվականի օգոստոսի 1-ի մարդահամարի տվյալների համաձայն՝ բնակչությունը կազմում է 27 418 մարդ, իսկ բնակչության խտությունը՝ 1921,37 մարդ/կմ²։
Իկարուգան հայտնի է իր հնագույն բուդդայական տաճարներով, որոնցից առանձնանում են Հորյու ձին և Հոկկի ձին։ Հորյու ձի տաճարին կից գտնվում է Տյուգու ձի տաճարը։ Հայտնի է նաև արքայազն Շյոտոկուին նվիրած Հորին ձի տաճարը։


== Ծանոթագրություններ ==


== Արտաքին հղումներ ==
Официальный сайт(ճապոներեն)
Kyoto Prefectural Tourism Guide for Ikaruga(անգլ.)
Բաբնթաղ

Բաբնթաղ, գյուղակ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում էր Մոտկանի լեռների ստորոտում, Մահրբանքից 12 կմ հարավ-արևելք՝ Մահբբանք-Բիթլիս ճանապարհի աջ կողմում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մխանց

Մխանց, գյուղ Արցախի Հանրապետության Քաշաթաղի շրջանում։ Մտնում է Արծվաշեն համայնքի մեջ։
Մուղանլը անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Աշխարհագրություն ==
Մխանցը տեղակայված է Արցախի Հանրապետության հարավարևմտյան մասում՝ Քաշաթաղի շրջանում՝ նախկինում՝ Արցախի Պարսկանք գավառում։ Բնակավայրը տեղաբաշխված է Հակարի գետի ստորին հոսանքի ձախափնյա հարթավայրային մասում։ Բնակավայրից ոչ շատ հեռու գտնվում է Իրանի Իսլամական հանրապետությունը։ 


== Պատմություն ==
18-րդ դարի վերջին և 19-րդ դարի սկզբներին Ղարաբաղի, Նախիջևանի խաների և քրդական ցեղերի ճնշման տակ բնակատեղիները հայաթափվեցին, որն էլ պատճառ հանդիսացավ, որ բնակավայրի և վերջինիս պատմամշակութային արժեքների պատմությունը մոռացության հայտնվի։ 
19-րդ դարերի  առաջին կեսին գյուղը հայտնի էր Մուղանլու անունով։ Հավանական տարբերակ է՝ գյուղը ունեցել է պատմական Մուխանք անունը։ Եկվորները գյուղն անվանեցին Մուղանլու։ 
Տասնամյակների ընթացքում գյուղում հաստատված թուրքերն ու քրդերը ամբողջովին կործանել են հայկական պատմամշակութային արժեքները, այսօր հուշակոթողների հետքն անգամ չկա։ 
Ադրբեջանում խորհրդային կարգերի հաստատվելուց հետո Մոսկվայի կենտրոնական իշխանության որոշմամբ այս տարածքները բռնակցվեցին ԱԽՍՀ-ին։ Գյուղը 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Զանգելանի շրջանի կազմում։  
1993 թվականի հոկտեմբերին ԱՀ Պաշտպանության բանակի հարվածների տակ գյուղն ազատագրվեց։ 1999 թվականին ՀՀ Վայոց ձորի Եղեգնաձորի գյուղերից մի քանի ընտանիքներ տեղափոխվեցին այստեղ։ Գյուղը ստացավ Մխանց անունը։ Մխանցը ընդգրկված է Արծվաշենի կազմում։
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Աղբրաձոր գյուղում բնակվում էր 94 մարդ, կար 26 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==
Ախութի

Ախութի (վրաց.՝ ახუთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 849 մարդ։


== Ծանոթագրություններ ==